HU
C 173/24
Az Európai Unió Hivatalos Lapja
2023.5.15.
Az előzetes döntéshozatalra előterjesztett kérdés Megszorítóan úgy kell-e értelmezni a 2014/24/EU irányelv (1) 32. cikke (2) bekezdésének c) pontját az EUMSZ 14.
cikkre tekintettel, hogy rendkívüli sürgősség esetén az általános érdekű szolgáltatásra vonatkozó közbeszerzési szerződés akkor is odaítélhető hirdetmény nélküli tárgyalásos eljárás keretében, ha az esemény előre látható az ajánlatkérő szerv számára, a rendkívüli sürgősség indokolására felhozott körülmények pedig az ajánlatkérő szervnek tudhatók be[?] (1)
A közbeszerzésről és a 2004/18/EK irányelv hatályon kívül helyezéséről szóló, 2014. február 26-i 2014/24/EU európai parlamenti és tanácsi irányelv (HL 2014.
L 94., 65. o.).
2023. március 17-én benyújtott kereset – Európai Bizottság kontra Bolgár Köztársaság (C-165/23. sz. ügy) (2023/C 173/33) Az eljárás nyelve: bolgár Felek Felperes: Európai Bizottság (képviselők: Gr.
Koleva és S.
Hermes meghatalmazottak) Alperes: Bolgár Köztársaság
Jogalapok és fontosabb érvek A jelen ügy az idegenhonos inváziós fajok betelepítésének vagy behurcolásának és terjedésének megelőzéséről és kezeléséről szóló, 2014. október 22-i 1143/2014/EU európai parlamenti és tanácsi rendelet (1) (a továbbiakban: rendelet) 13. cikkének (2) és (5) bekezdésében, valamint 14. cikkének (1) és (2) bekezdésében előírt kötelezettségeknek a Bolgár Köztársaság általi megsértésére vonatkozik.
E rendelet 14. cikkének (1) bekezdése értelmében a Bolgár Köztársaságnak az idegenhonos inváziós fajok Unióba való átterjedésének vagy az Unióban történő terjedésének a megelőzése érdekében legkésőbb 2018. január 13-ig létre kellett hoznia az Unió számára veszélyt jelentő idegenhonos inváziós fajok felügyeleti rendszerét, amely az idegenhonos inváziós fajok környezetben való előfordulására vonatkozó adatok – felmérések, monitorozás és egyéb eljárások révén történő – gyűjtésére és rögzítésére szolgál, vagy azt be kellett építenie meglévő rendszerébe.
A felügyeleti rendszernek meg kell felelnie a rendelet 14. cikkének (2) bekezdésében foglalt követelményeknek.
E rendelet 13. cikkének (2) és (5) bekezdése szerint a Bolgár Köztársaságnak 2019. július 13-ig cselekvési tervet vagy cselekvési terveket kellett kidolgoznia és végrehajtania, és arról haladéktalanul tájékoztatnia kellett a Bizottságot.
A Bolgár Köztársaság nem teljesítette a fent említett kötelezettségeket.
Kereseti kérelmek A felperes azt kéri, hogy a Bíróság: — állapítsa meg, hogy a Bolgár Köztársaság – mivel nem hozta létre az Unió számára veszélyt jelentő idegenhonos inváziós fajok olyan felügyeleti rendszerét, amely a rendelet 14. cikkének (2) bekezdésében említett valamennyi információt tartalmazza (vagy azt nem építette be a meglévő rendszerébe) – nem teljesítette a rendelet 14. cikkének (1) és (2) bekezdéséből, 13. cikkének (2) és (5) bekezdéséből eredő kötelezettségeit; — állapítsa meg, hogy a Bolgár Köztársaság – mivel nem hozott létre és nem hajtott végre cselekvési tervet vagy terveket, és azt/azokat nem közölte haladéktalanul a Bizottsággal, nem teljesítette a rendelet 13. cikkének (2) és (5) bekezdéséből eredő kötelezettségeit;